text: Pædagog fritaget for arbejde efter sex-anklage
  18 april 2011 kl. 06.50
  En mandlig pædagog på Enggårdskolen i Billund blev fredag politianmeldt og fritaget for arbejde efter mistanke om et seksuelt forhold med en af skolens elever.
  Det var en forælder, der sammen med sit barn fredag opsøgte ledelsen på Enggårdskolen i Billund efter en episode ? angiveligt selv samme dag.
  Episoden, som ingen ønsker at uddybe nærmere ? var åbenbart af så alvorlig seksuel karakter, at pædagogen er blevet politianmeldt og fritaget for arbejde.
  - Jeg kan kun sige, at i denne sag handler det i første omgang om at varetage barnets tarv. Det synes jeg skolen og børne- og kulturforvaltningen har gjort på en effektiv og professionel måde, siger borgmester Ib Kristensen (V) til Midtjysk Ugeavis.dk.
  Forældre på Enggårdskolen er - ligesom personalet - orienteret om sagen.
  